EkBass/fiwiki-20250220-pages-articles huggingface dataset:
Hyundai Santa Fe

Hyundai Santa Fe on Hyundain vuodesta 2000 lähtien valmistama crossover- tyyppinen automalli. == Hyundai Santa Fe SM (2000–2006) == Ensimmäisen sukupolven Santa Fe perustuu samalle pohjalevylle kuin esimerkiksi Hyundai Sonata. Vuoden 2002 Euro NCAP -kolaritestistä Santa Fe sai tulokseksi neljä tähteä viidestä. Syksyllä 2004 Santa Fe sai uuden etusäleikön ja takapuskurin. Myös takavaloihin tehtiin muutoksia. == Hyundai Santa Fe CM (2006–2012) == Toisen sukupolven Santa Fe esiteltiin Detroitin autonäyttelyssä tammikuussa 2006. Sen sisarmalli on samalle pohjalevylle perustuva toisen sukupolven Kia Sorento. Vuoden 2006 Euro NCAP -kolaritestistä Santa Fe sai tulokseksi neljä tähteä viidestä. Vuoden 2009 lopulla Santa Fe sai muun muassa uudenmallisen etupuskurin ja -säleikön. == Hyundai Santa Fe DM/NC (2012–2019) == Kolmannen sukupolven Santa Fe esiteltiin New Yorkin autonäyttelyssä huhtikuussa 2012. Mallista oli saatavana myös pidennetty versio (koritunnus NC), jonka nimenä oli Hyundai Maxcruz Etelä-Koreassa, Hyundai Santa Fe XL Pohjois-Amerikassa ja Hyundai Grand Santa Fe muilla markkina-alueilla. Sen seuraajaksi tuli Hyundai Palisade. Vuoden 2012 Euro NCAP -kolaritestistä Santa Fe sai tulokseksi täydet viisi tähteä. Vuoden 2015 lopulla Santa Fe sai uudelleenmuotoillun etupuskurin. == Hyundai Santa Fe TM (2018–) == Neljännen sukupolven Santa Fe esiteltiin Geneven autonäyttelyssä maaliskuussa 2018. Vuoden 2018 Euro NCAP -kolaritestistä Santa Fe sai tulokseksi täydet viisi tähteä. Moottorivalikoiman muodostavat 2,4-litrainen (185 hv) Theta-bensiinimoottori sekä 2,0- (150/182 hv) ja 2,2-litraiset (197 hv) CRDi-dieselmoottorit. Bensiinimoottorin yhteydessä on aina kuusiportainen automaattivaihteisto ja neliveto. Pienemmän dieselmoottorin yhteydessä on kuusivaihteinen manuaalivaihteisto tai kahdeksanportainen automaattivaihteisto, jonka parina on aina neliveto, kun taas manuaalin yhteyteen neliveto on saatavana valinnaisena. Suuremman dieselmoottorin yhteydessä molemmat vetotavat ovat valittavana kummankin vaihteiston pariksi. Joillain markkina-alueilla on saatavana myös 3,5-litrainen V6-bensiinimoottori. == Lähteet == == Aiheesta muualla == Santa Fe Luokka:J-segmentin autot Luokka:2000-vuosikymmenen autot Luokka:2010-luvun autot Luokka:2020-luvun autot
Kauniaisten suomalainen seurakunta

Kauniaisten suomalainen seurakunta on seurakunta Uudellamaalla, Kauniaisten kaupungissa. Seurakunta kuuluu Espoon hiippakunnassa Espoon tuomiorovastikuntaan ja kuuluu Kauniaisten seurakuntayhtymään. Kirkkoherrana toimii Mimosa Mäkinen, joka valittiin kirkkoherran virkaan vuonna 2017Mimosa Mäkinen on Kauniaisten suomalaisen seurakunnan uusi kirkkoherra, Kirkko ja kaupunki. Vuonna 2018 seurakunnassa oli 4 241 jäsentä. == Kirkkoherrat == Seuraavat henkilöt ovat toimineet Kauniaisten suomalaisen seurakunnan kirkkoherroina: * 1978–2009: Arto Laitinen * 2009–2016: Mauri Vihko * 2016– Mimosa Mäkinen == Lähteet == Luokka:Espoon hiippakunnan seurakunnat Luokka:Kauniaisten seurakunnat
François Kamano

François Kamano (s. 1. toukokuuta 1996 Conakry) on guinealainen jalkapalloilija. Hän on pelipaikaltaan hyökkääjä. Hän on Ranskassa pelannut Bastian joukkueessa vuosina 2014–2016 sekä Bordeaux'ssa vuodesta 2016. Kamano pelasi Guinean maajoukkueessa ensimmäisen maaottelunsa tammikuussa 2015 Afrikan-mestaruuskilpailuissa Kamerunia vastaan. Hän on pelannut kaikkiaan 24 maaottelua ja tehnyt niissä neljä maalia, joista yhden Afrikan- mestaruuskilpailuissa 2019 Madagaskaria vastaan. == Lähteet == Luokka:Guinealaiset jalkapalloilijat Luokka:Vuonna 1996 syntyneet Luokka:Elävät henkilöt
Kirkkonummen suomalainen seurakunta

Kirkkonummen suomalainen seurakunta on seurakunta Uudellamaalla, Kirkkonummen kunnassa. Seurakunta kuuluu Espoon hiippakunnassa Tuomiorovastikunta ja on osa Kirkkonummen seurakuntayhtymää. Kirkkoherrana toimii Anna-Maija Kuutti- Manninen (valittu vuonna 2021). Vuonna 2018 seurakunnassa oli 20 998 jäsentä. == Kirkot == * Kirkkonummen kirkko * Pyhän Matteuksen kirkko * Haapajärven kirkko == Papisto == * 2000–2018: Timo Posti * 2019–2021: Hannu Suni * 2021→ Anna-Maija Kuutti-Manninen == Katso myös == * Uskonto Uudellamaalla * Kirkkonummen ruotsalainen seurakunta * Kirkkonummen Elim-seurakunta == Lähteet == Luokka:Espoon hiippakunnan seurakunnat Luokka:Kirkkonummen seurakunnat
Hangon suomalainen seurakunta

Hangon suomalainen seurakunta on seurakunta Uudellamaalla, Hangon kaupungissa. Seurakunta kuuluu Espoon hiippakunnassa Lohjan rovastikuntaan ja on osa Hangon seurakuntayhtymää. Kirkkoherrana toimii Johannes Tikka. Vuonna 2022 seurakunnassa oli 2 447 jäsentä. == Papisto == * 2015→ Johannes Tikka == Katso myös == * Uskonto Uudellamaalla * Hangon ruotsalainen seurakunta * Hangon vapaaseurakunta == Lähteet == Luokka:Espoon hiippakunnan seurakunnat Luokka:Hangon seurakunnat
Hyundai–Kia Y -pohjalevy

Hyundai–Kia Y -pohjalevy on Hyundai Kia Automotive Groupin kehittämä pohjalevy keskikokoisille ja suurille etu- ja nelivetoisille automalleille. == Hyundai–Kia Y3 == * Hyundai Santamo (1996–2002) * Hyundai Sonata (Y3) (1993–1998) == Hyundai–Kia Y4 == * Hyundai Grandeur (XG) (1998–2005) * Hyundai Santa Fe (SM) (2000–2006) * Hyundai Sonata (EF) (1998–2004) * Hyundai Trajet (1999–2008) * Kia Optima (MS) (2000–2006) == Hyundai–Kia Y5 == * Hyundai Grandeur (TG) (2005–2011) * Hyundai ix55 (2006–2012) * Hyundai Santa Fe (CM) (2006–2012) * Hyundai Sonata (NF) (2004–2009) * Kia Carens (UN) (2006–2013) * Kia Carnival (VQ) (2005–2014) * Kia Optima (MG) (2005–2010) * Kia Sorento (XM) (2009–2014) == Hyundai–Kia Y6 == * Hyundai Aslan (2014–2017) * Hyundai Grandeur (HG) (2011–2016) * Hyundai i40 (2011–) * Hyundai Mistra (2013–) * Hyundai Santa Fe (DM/NC) (2012–2019) * Hyundai Sonata (YF) (2009–2014) * Kia Cadenza (VG) (2009–2016) * Kia Carnival (YP) (2014–) * Kia K4 (2014–) * Kia Optima (TF) (2010–2015) * Kia Sorento (UM) (2014–) == Hyundai–Kia Y7 == * Hyundai Grandeur (IG) (2016–) * Hyundai Sonata (LF) (2014–2019) * Kia Cadenza (YG) (2016–) * Kia Optima (JF) (2015–) Y-pohjalevy Luokka:Autojen pohjalevyt
Raaseporin suomalainen seurakunta

Raaseporin suomalainen seurakunta on seurakunta Uudellamaalla, Raaseporin kaupungissa. Seurakunta kuuluu Espoon hiippakunnassa Lohjan rovastikuntaan ja on osa Raaseporin seurakuntayhtymää. Kirkkoherrana toimii Katri Grönroos. Vuonna 2022 seurakunnassa oli 4 927 jäsentä. == Papisto == Seuraavat henkilöt ovat toimineet Raaseporin suomalaisen seurakunnan kirkkoherroina: * 2015–2021: Esa Lahtinen * 2022– Katri Grönroos == Katso myös == * Uskonto Uudellamaalla * Betesda Church * Ekenäsnejdens svenska församling * Karis-Pojo svenska församling * Karjaan Betel-seurakunta == Lähteet == Luokka:Espoon hiippakunnan seurakunnat Luokka:Raaseporin seurakunnat
Kerkonjoen koulu

Kerkonjoen koulu on Rautalammin pohjoisosassa Kerkonkoskella toimiva luokka- asteiden 1–6 peruskoulu. Lisäksi koulussa annetaan esiopetusta. Vuonna 2016 tätä kyläkoulua kävi 41 peruskoululaista. Koulun yhteydessä toimii ryhmäperhepäivähoito Satakieli. == Lähteet == Luokka:Rautalammin oppilaitokset Luokka:Suomen peruskoulut
Nummikeskus

Nummikeskus on Hämeenlinnan Nummella sijaitseva vuonna 2018 valmistunut kaupungin hyvinvointikeskus. Siihen sisältyvät uusi yhtenäiskoulu, kirjasto, neuvola sekä nuorisokeskus. Kirjasto muutti keskukseen Jukolasta. Kylätiellä sijaitsevan Nummikeskuksen tieltä purettiin paikalla aikaisemmin sijainnut Nummen koulu. == Lähteet == Luokka:Voutila Luokka:Hämeenlinnan rakennukset ja rakennelmat
Snow (muusikko)

Darrin Kenneth O’Brien (s. 30. lokakuuta 1969 New Glasgow, Nova Scotia, Kanada), joka tunnetaan taiteilijanimeltään Snow, on kanadalainen muusikko. Hänet tunnetaan parhaiten vuoden 1993 hittikappaleestaan ”Informer”. Snow julkaisi esikoisalbuminsa 12 Inches of Snow vuonna 1993. ==Diskografia== ===Studioalbumit=== *12 Inches of Snow (1993) *Murder Love (1995) *Justuss (1997) *Cooler Conditions (1999) *Mind on the Moon (2000) *Two Hands Clapping (2002) ===EP:t=== *Far Layer (2019) ===Kokoelma-albumit=== *The Greatest Hits of Snow (1997) ===Remixalbumit=== *Best Remix of Snow (1998) ==Lähteet== Luokka:Kanadalaiset hip hop -artistit Luokka:Reggaemuusikot Luokka:Vuonna 1969 syntyneet Luokka:Elävät henkilöt
Pieter Helbert jr. Damsté

Pieter Helbert jr. Damsté (30. tammikuuta 1925 Indonesia – 3. helmikuuta 2017 Hollanti) oli alankomaalainen foniatrian professori Utrechtin yliopistosta. Hänet tunnetaan myös nimellä P.H. Damsté. == Lähteet == Luokka:Alankomaalaiset professorit Luokka:Vuonna 1925 syntyneet Luokka:Vuonna 2017 kuolleet
Osamu Fujimura

Osamu Fujimura (29. elokuuta 1927 Tokio – 13. maaliskuuta 2017 Waikoloa Beach Hawaiji) oli puhetieteen ja puheteknologian uranuurtaja Tokion yliopistosta. == Lähteet == Luokka:Japanilaiset keksijät Luokka:Japanilaiset professorit Luokka:Vuonna 1927 syntyneet Luokka:Vuonna 2017 kuolleet
Antoni Pruszewicz

Antoni Pruszewicz (1931 – 13. heinäkuuta 2024) oli foniatrian professori Poznańin yliopistosta Puolasta. == Julkaisut == * Sonninen, Aatto & Hurme, Pertti & Pruszewicz, Antoni & Toivonen, Raimo: Computer Voice Field Descriptions of Speech Audiometry Word Lists. In: Liber Amicorum: professori Dr. P. H. Damsté. On the Occasion of his Retirement by his Friends and Colleagues (L. van Gelder. C. Waar, H. van Wijngaarden, eds.), Utrecht pp. 45–48. 1987. == Lähteet == Luokka:Puolalaiset professorit Luokka:Vuonna 1931 syntyneet Luokka:Vuonna 2024 kuolleet
Anne Maria Holli

Anne Maria Holli (s. 1961Anne Holli. Viaf.org.) on suomalainen yhteiskuntatieteilijä, joka toimii valtio-opin professorina Helsingin yliopistossa. Holli on tutkinut erityisesti sukupuolen merkitystä ja tasa- arvon toteutumista poliittisessa osallistumisessa ja poliittisessa edustuksessa sekä demokratian toteutumista suomalaisissa poliittisissa instituutioissa. Holli valmistui maisteriksi vuonna 1988, lisensiaatiksi vuonna 1992 ja tohtoriksi 2003, kaikki Helsingin yliopistosta. Hän on osallistunut moniin kansainvälisiin ja kansallisiin tutkimushankkeisiin, myös johtavissa rooleissa. Hän toimi suomalaisen sukupuolitutkimuslehden toimittajana vuosina 2004–2005 ja on toiminut lukuisissa kansainvälisen politiikan ja sukupuolen aihetta käsitelleissä foorumeissa ja kansainvälisissä konferensseissa. Hän oli vuosina 2014–2016 puheenjohtajana kansainvälisen IPSA-tutkimuskomitean jaostossa RC19: Sukupuolipolitiikka.Anne Holli. Helsingin yliopiston Tuhat-tutkimusportaali, tuhat.helsinki.fi. Viitattu 10.4.2020. == Lähteet == Luokka:Suomalaiset politiikan tutkijat Luokka:Suomalaiset sukupuolentutkijat Luokka:Helsingin yliopiston professorit Luokka:Suomalaiset professorit Luokka:Vuonna 1961 syntyneet Luokka:Elävät henkilöt
Afganistanin naisten jalkapallomaajoukkue

Afganistanin naisten jalkapallomaajoukkue on Afganistanin naisten edustusjoukkue jalkapallossa. Se toimii Afganistanin jalkapalloliiton alaisuudessa. Se ei ole koskaan edennyt maailman- tai Aasian- mestaruuskilpailuihin eikä osallistunut niiden karsintoihin. Maaliskuussa 2019 Afganistanin sijoitus maailmanrankingissa oli 142. Sen historian paras rankingsijoitus on 106. Ensimmäisen maaottelun Afganistan pelasi joulukuussa 2010 Nepalia vastaan. == Lähteet == Luokka:Naisten jalkapallomaajoukkueet Luokka:Afganistanin jalkapallo
Mongolian naisten jalkapallomaajoukkue

Mongolian naisten jalkapallomaajoukkue on Mongolian naisten edustusjoukkue jalkapallossa. Se toimii Mongolian jalkapalloliiton alaisuudessa. Se ei ole koskaan edennyt maailman- tai Aasian-mestaruuskilpailuihin eikä osallistunut niiden karsitoihin. Maaliskuussa 2019 Mongolian sijoitus maailmanrankingissa oli 118. Sen historian paras sijoitus on 115. Ensimmäisen virallisen maaottelun Mongolia pelasi syyskuussa 2018 Guamia vastaan. == Lähteet == Luokka:Naisten jalkapallomaajoukkueet Luokka:Mongolian jalkapallo
Tadžikistanin naisten jalkapallomaajoukkue

Tadžikistanin naisten jalkapallomaajoukkue on Tadžikistania naisten edustusjoukkue jalkapallossa. Se toimii Tadžikistanin jalkapalloliiton alaisuudessa. Se ei ole koskaan edennyt maailman- tai Aasian- mestaruuskilpailuihin. Maaliskuussa 2019 Tadžikistanin sijoitus maailmanrankingissa oli 126. Sen historian paras rankingsijoitus on 99. Ensimmäisen virallisen maaottelun Tadžikistan pelasi huhtikuussa 2017 Irakia vastaan. == Lähteet == Luokka:Naisten jalkapallomaajoukkueet Luokka:Tadžikistanin jalkapallo
Åsa von Schoultz

Åsa von Schoultz (o.s. Bengtsson, s. 14. helmikuuta 1973) toimii valtio-opin professorina Helsingin yliopistossa. Von Schoultzin keskeisiä tutkimuskohteita ovat kansalaisten ja eliittien käsitykset demokraattisista prosesseista sekä poliittisten puolueiden sisäinen kilpailu. Von Schoultz on tutkinut laajemmin myös poliittista osallistumista ja äänestyskäyttäytymistä eritoten vähemmistöjen keskuudessa. Vuosina 2018–2022 von Schoultz johtaa Suomen Akatemian rahoittamaa tutkimushanketta Intraparty Competition – The neg­lected di­men­sion of elect­oral polit­ics (IntraComp). Von Schoultz on Suomen vaalitutkimuskonsortion jäsen. Lisäksi hän vastaa kansainvälisen parlamenttivaaliehdokkaat kattavan kyselyaineiston (The Comparative Candidates Survey) keruusta Suomessa. == Teoksia == * Bengtsson, Å., Hansen, K. M., Hardarson, O., Narud, H. M. & Oscarsson, H. (2014). The Nordic Voter: Myths of Exceptionalism. ECPR Press. == Lähteet == Luokka:Suomalaiset professorit Luokka:Vuonna 1973 syntyneet Luokka:Elävät henkilöt
Uzbekistanin naisten jalkapallomaajoukkue

Uzbekistanin naisten jalkapallomaajoukkue on Uzbekistania naisten edustusjoukkue jalkapallossa. Se toimii Uzbekistanin jalkapalloliiton alaisuudessa. Se ei ole koskaan edennyt maailmanmestaruuskilpailuihin. Aasian- mestaruuskilpailuissa se on pelannut viidesti, mutta ei ole koskaan edennyt lohkovaiheesta eteenpäin. Maaliskuussa 2019 Mongolian sijoitus maailmanrankingissa oli 42. Sen historian paras rankingsijoitus on 38. Ensimmäisen maaottelun Uzbekistan pelasi syyskuussa 1995 Intiaa vastaan. == Lähteet == Luokka:Naisten jalkapallomaajoukkueet Luokka:Uzbekistanin jalkapallo
Kazakstanin naisten jalkapallomaajoukkue

Kazakstanin naisten jalkapallomaajoukkue on Kazakstanin naisten edustusjoukkue jalkapallossa. Se toimii Kazakstanin jalkapalloliiton alaisuudessa. Se ei ole koskaan edennyt maailman- tai Euroopan-mestaruuskilpailuihin. Maaliskuussa 2019 Kazakstanin sijoitus maailmanrankingissa oli 72. Sen historian paras rankingsijoitus on 58. Ensimmäisen maaottelun Kazakstan pelasi syyskuussa 1995 Hongkongia vastaan. == Lähteet == Luokka:Naisten jalkapallomaajoukkueet Luokka:Kazakstanin jalkapallo
Nupurinjärvi

Nupurinjärvi () on umpeen kasvava järvi läntisessä Espoossa. Sen pinta-ala on 13,235 hehtaaria Ranta10-menetelmällä ja 22,2 hehtaaria Ranta20-menetelmällä. Linnustonsa ja kosteikkokasvillisuutensa ansiosta Nupurinjärveä pidetään paikallisesti arvokkaana. Virallisen kaupunginosajaon mukaan järvi sijaitsee Nupurin kaupunginosassa. Sen naapurijärviä ovat Svartbäckträsket etelässä, Nuuksion Pitkäjärvi pohjoisessa ja Hakjärvi koillisessa. Nuuksion Pitkäjärveä ja Nupurinjärveä yhdistää Brobackanjoki. Ämmässuon jätteenkäsittelykeskus sijaitsee Nupurinjärven länsipuolella. Turunväylä kulkee järven länsipuolitse. Nupurinjärvi Espoon karttapalvelussa Nupurinjärvi on matala ja rehevöitynyt ja sen vesi on sameaa ja humuspitoista. Suurin syvyys on alle kaksi metriä. Järven rannat ovat enimmäkseen saranevaa, jota reunustaa järvikorte. Rannoilla kasvaa muun muassa tervaleppää ja mesiangervoa.Helimäki, s. 316 Nupurinjärvi on merkitty vuonna 1750 julkaistuun karttaan nimellä Nupur Träsk. Kylännimi Nupurböle on säilynyt lähes muuttumattomana aina keskiajan lopulta asti. Nupur-nimen alkuperä on tulkinnanvarainen; se saattaa viitata esimerkiksi henkilöön. Nupurinjärvi (81.057.1.027) kuuluu Mankinjoen valuma-alueeseen (81.057), joka on kolmannen jakovaiheen vesistö Suomenlahden rannikkoalueen päävesistössä (81). Mankinjoen valuma-alueeseen kuuluu 69 vakavettä, joiden pinta-ala on vähintään yksi hehtaari. Niistä viisi on yli neliökilometrin laajuisia. == Lähteet == * === Viitteet === == Aiheesta muualla == *Melontareitit.com: Nuuksio I: Brobackanjoki & Gumbölenjoki Luokka:Espoon järvet Luokka:Nupuri Luokka:Mankinjoen vesistö
Lilla Herrö

Lilla Herrö on noin kolmentoista hehtaarin laajuinen saari Espoon Suvisaaristossa välittömästi Stora Herrön luoteispuolella. Lilla Herrön lounaisin osa kuuluu Kirkkonummeen. Lilla Herrön pohjoispuolella sijaitsee Pentala, saarten välissä on salmi, jossa sijaitsee muutamia saaria ja luotoja, suurimpina Halsholmen ja Minnesholmen.Lilla Herrö Espoon opaskartalla Eteläosastaan Lilla Herrö on kasvanut maankohoamisen seurauksena lähes kiinni Stora Herröhön. Saaria erottaa toisistaan Herröviken. Espoon ulkoilusaarista Rövaren ja Kaparen sijaitsevat Lilla Herrön itäpuolella. Saaren koillispuolella sijaitsee pieni Hundkobbenin saari. Lilla Herrö on metsäinen ja rannoiltaan mökitetty. Vuonna 2009 kiinteistöjä oli 19. Muunnettua rantaviivaa oli noin 1,3 kilometriä. == Lähteet == == Aiheesta muualla == *Tiedostopalvelu.maanmittauslaitos.fi *Lilla Herrö, Uusimaa, Finland — Sunrise, Sunset and Daylength *Ilmatieteenlaitos: Lilla Herrö *Venelehti.fi Luokka:Espoon saaret Luokka:Kirkkonummi Luokka:Suvisaaristo
Paljassaaren satama

pienoiskuva|300px|Paljassaaren satamaa. Paljassaaren satama () on Viron Tallinnassa Tallinnanlahden rannalla sijaitseva tavarasatama. Se on pienehkö tavarasatama, jonka kautta kulkee vuosittain noin kolme miljoonaa tonnia tavaraa, lähinnä hiili- ja öljytuotteita sekä sahatavaraa. Sataman omistaa Tallinna Sadam -yhtiö. == Lähteet == == Aiheesta muualla == Luokka:Viron satamat
Mongolian evankelis-luterilainen kirkko

Mongolian evankelis-luterilainen kirkko (MELC) on vuonna 2017 perustettu luterilainen kirkko Mongoliassa. == Historia == Norjan luterilainen lähetysliitto (NLM) aloitti lähetystyön Mongoliassa vuonna 1994. Vuoden 1998 syyskuussa suomalaisen Lähetysyhdistys Kylväjän ensimmäiset lähetit saapuivat maahan. Mongolian evankelis-luterilaisen kirkon perustamisjuhlaa vietettiin Ulaanbaatarissa 31. lokakuuta 2017, tasan 500 vuotta uskonpuhdistuksen alkamisesta. Suomesta mukana olivat Kylväjän työalajohtaja Pentti Marttila, viestintäpäällikkö Outi Rajala sekä hallituksen jäsen Ulla Tulisalo. Norjasta paikalla oli NLM:n ulkomaisen työn johtaja Hjalmar Bø. Lisäksi paikalla olivat maassa työskentelevät lähetit. Kirkon johtajaksi valittiin pastori ja Mongolian teologisen korkeakoulun rehtori Purevdorj Jamsran. == Organisaatio ja jäsenmäärä == Kirkolla oli vuonna 2017 noin 20 seurakuntaa. Niistä pienimmissä oli noin 15 jäsentä ja suurimmissa noin 100 jäsentä. Yhteensä kirkossa oli noin 500-700 jäsentä. == Kansainväliset yhteydet == Kirkon työtä tukevat edelleen avustuksin ja lähetystyöntekijöin sekä Suomen evankelis- luterilaisen kirkon Lähetysyhdistys Kylväjä että Norjan kirkon lähetysjärjestö Norjan luterilainen lähetysliitto. Kirkko on mukana Global Confessional and Missional Lutheran Forumissa, jonka julkilausuman se allekirjoitti 31. lokakuuta 2018. ==Lähteet== Luokka:Evankelis-luterilaiset kirkot Luokka:Kristinusko Mongoliassa
Amiodaroni

Amiodaroni (C25H29I2NO3) on bentsofuraanijohdannaisiin kuuluva orgaaninen yhdiste. Yhdistettä käytetään lääketieteessä useiden rytmihäiriöiden akuuttiin ja pitkäaikaiseen hoitamiseen. Amiodaroni kuuluu WHO:n laatimaan tärkeimpien lääkeaineiden luetteloon. ==Ominaisuudet ja käyttö== Amiodaronin vaikutukset riippuvat sen antotavasta, joka voi olla suoneen annettava ruiske tai suun kautta otettava tabletti. Yhdiste estää erityisesti kaliumionikanavia, mutta salpaa myös natrium- ja kalsiumionikanavia. Ionikanavien salpautumisen seurauksena sydämen repolarisaatio hidastuu, mikä pienentää värähtelytaajuutta. Ionikanavien toiminnan salpaamisen lisäksi amiodaroni estää myös sydämen adrenergisten reseptorien toimintaa. Tämä vaikutus ilmenee ionikanavien salpautumista nopeammin ja amiodaronin käyttö akuuttien rytmihäiriöiden hoidossa perustuu tähän ja tällöin se annetaan ruiskeena laskimoon. Tablettina lääkeaine imeytyy hitaasti ja sen vaikutukset ilmenevät hitaammin. Ionikanavien salpautumisesta seuraa myös PQ-ajan ja QT-ajan pidentymistä. Amiodaronia voidaan käyttää eteisperäisten (eteisvärinä ja eteislepatus) lisäksi myös sydänkammion rytmihäiriöiden hoitoon.Gajanan S. Joshi & James C. Burnett: Cardiovascular Agents, Kirk-Othmer Encyclopedia of Chemical Technology, John Wiley & Sons, New York, 2003.Gerda von Philipsborn, Anton Oberdorf, Fritz Binnig & Albrecht Franke: Antiarrhythmic Drugs, Ullmann's Encyclopedia of Industrial Chemistry, John Wiley & Sons, New York, 2000. ==Haittavaikutukset== Amiodaronilla on useita haittavaikutuksia. Niitä ovat muun muassa proarrytminen eli rytmihäiriöitä aiheuttava vaikutus, ummetus, vapina, iho-oireet ja valonarkuus ja samentumien muodostuminen sarveiskalvolle. Vakavia haittavaikutuksia ovat maksa- ja kilpirauhastoksisuus sekä keuhkotulehdus sekä keuhkon rakenteellisest muutokset, jopa keuhkofibroosi. Pahimmillaan nämä haittavaikutukset voivat olla jopa hengenvaarallisia. ==Valmistus== Amiodaronin synteesin ensimmäisessä vaiheessa bentsofuraani reagoi butaanihappoanhydridin kanssa Friedel–Crafts- asylointireaktiolla. Muodostuva ketoni pelkistetään alkyyliryhmäksi Wolff–Kishner-pelkistyksellä. Muodostuva välituote reagoi p-metoksibentsoyylikloridin kanssa ja seuraava vaihe on metyylieetteriryhmän poistaminen kuumentamalla pyridiinin kanssa. Aromaattinen ryhmä jodataan jodilla ja viimeinen vaihe amiodaronin synteesissä on reaktio 2-dietyyliaminoetyylikloridin kanssa. ==Lähteet== Luokka:Sydänlääkkeet Luokka:WHO:n tärkeimmät lääkkeet Luokka:Kaliumkanavan salpaajat
Kell Areskoug

Johan Kellgren "Kell" Areskough (18. elokuuta 1906 Jönköping – 21. joulukuuta 1996 Örebro) oli ruotsalainen aitajuoksija, jonka paras saavutus oli EM-hopea vuoden 1938 Pariisin EM-kisojen 400 metrin aidoissa. Areskougin urheilu-ura ajoittui 1930-luvulle. Hän edusti uransa göteborgilaista Örgryte IS:ää. Areskoug saavutti vuonna 1929 Ruotsin mestaruuskilpailuissa 400 metrin aidoissa hopeaa. Seuraavana vuonna hän saavutti 400 metrin mestaruushopean lisäksi 110 metrin aidoissa myös mestaruushopean. Vuonna 1931 Areskoug voitti ensimmäisen kerran 400 metrin mestaruuden. Vuoden 1932 päätapahtuma oli Los Angelesin kesäolympialaiset, joissa hän juoksi alkuerissä 54,6, välierissä ennätyksensä 53,2 mennen olympiaennätyksen juosseen Yhdysvaltain Bob Tisdallin vanavedessä toisena finaaliin. Loppukilpailussa Areskoug jäi reilusti välieräajastaan jääden loppukilpailussa kuudenneksi ajalla 54,6. Ruotsin mestaruuksia vuodesta 1933 eteenpäin Areskoug otti kuusi kappaletta eli vuosina 1933 ja 1935-1939. Kaikkiaan hän saavutti seitsemän 400 metrin aitojen Ruotsin mestaruutta sekä kuusi hopeaa, joista viisi tuli 110 metrin aidoissa. Vuonna 1940 uraansa päättäessään hän sai 400 metrin aitojen pronssimitalin. Tänä aikana hän edusti Ruotsia Berliinin olympialaisissa 1936, joissa jäi alkueriin ajalla 55,7. Kaksi vuotta myöhemmin Pariisin EM-kisoissa hän saavutti pronssia Ranskan Prudent Joyen voittaessa ja Unkarin József Kovácsin ottaessa hopeaa. Areskougin aika oli 53,6. Areskougin päättäessä uraa Ruotsissa nousi vuonna 1940 pinnalle uusi 400 metrin kansainvälinen tähti Sixten Larsson, joka otti Ruotsin mestaruuden Areskougin saadessa viimeisenä Ruotsin mestaruusmitalina pronssia. == Ennätykset == * 110 m aidat: 14,9 s (1931) * 400 m: 50,6 (1931) * 400 m aidat: 53,2 (1932) == Lähteet == * * Kell Areskoug brinkster.net-tietokannassa * Kell Areskoug sports-reference.com- tietokannassa * - Kell Areskoug Ruotsin olympiakomitean sivustolla Luokka:Ruotsalaiset pika-aitajuoksijat Luokka:Ruotsalaiset 400 metrin aitajuoksijat Luokka:Vuonna 1906 syntyneet Luokka:Vuonna 1996 kuolleet
Paldiskin eteläsatama

Paldiskin eteläsatama () on Luoteis-Virossa Paldiskissa Suomenlahden äärellä sijaitseva tavarasatama. Se on tavarasatama, jonka kautta kulkee lähinnä ro- ro-liikenteenä monenlaista tavaraa: hiili- ja öljytuotteita sekä metalli- ja sahatavaraa. Sataman omistaa Tallinna Sadam -yhtiö. Sataman välittömässä läheisyydessä pohjoispuolella, Pakrinniemen länsirannalla, sijaitsee Paldiskin pohjoissatama. == Satamasta liikennöivät laivat == Varustamo Laiva Reitti Tallink M/S Sailor Paldiski–Kapellskär M/S Regal Star == Lähteet == Luokka:Paldiski Luokka:Viron satamat
Paldiskin pohjoissatama

Paldiskin pohjoissatama () on Luoteis-Virossa Paldiskissa Suomenlahden äärellä sijaitseva tavarasatama. Satamasta on säännöllinen ro-ro-laivaliikenne Hankoon, Kapellskäriin, Pietariin, Belgiaan ja Espanjaan. Sataman omistaa Paldiski Sadamate -yhtiö. Sataman välittömässä läheisyydessä eteläpuolella, Pakrinniemen länsirannalla, sijaitsee Paldiskin eteläsatama. == Satamasta liikennöivät laivat == Varustamo Laiva Reitti DFDS Seaways M/S Sirena Seaways Paldiski–Kapellskär == Lähteet == Luokka:Paldiski Luokka:Viron satamat
Änew

Änew (myös Anau tai Annau) on kaupunki melko keskellä Turkmenistania sijaiten lähellä Iranin rajaa. Änew on Ahalin maakunnan pääkaupunki. ==Lähteet== ==Aiheesta muualla== * Encyclopedia Iranica Luokka:Turkmenistanin kaupungit
Mothers in Business

Mothers in Business MiB ry (MiB) on vuonna 2014 perustettu urasuuntautuneiden äitien verkosto, jonka toiminta on tarkoitettu kaikenikäisten lasten äideille. MiB edistää jäsentensä asemaa työelämässä ja yhteiskunnassa. Mothers in Business ry on SOSTEn jäsenjärjestö. == Historia == Tarpeen urasuuntautuneiden äitien verkostolle huomasi vuonna 2014 viiden espoolaisnaisen porukka. He toivoivat löytävänsä äideille suunnattua toimintaa, joka ei pyörisi pelkästään lasten ympärillä. Syntyi Mothers in Business -verkosto, josta tuli virallinen yhdistys toukokuussa 2015. Toiminta kasvoi nopeasti. Vuonna 2017 yhdistyksellä oli n. 2000 jäsentä ja toimintaa seitsemällä paikkakunnalla. Vuonna 2020 jäseniä on n. 4500 ja toimintaa yli kymmenellä paikkakunnalla. == Toiminta == MiB järjestää ammatilliseen kehittymiseen ja verkostoitumiseen keskittyviä tapahtumia. Yleisiä tapahtumatyyppejä ovat yritysvierailut, asiantuntijaluennot, lukupiirit ja verkostoitumistilaisuudet. Lähtökohtana on, että tilaisuuksiin voi osallistua lapsen kanssa. Yhdistyksen tapahtumia järjestetään ympäri Suomea kymmenen eri paikallisjaoston voimin. Jaostoja toimii Helsingissä, Päijät-Hämeen alueella, Jyväskylässä, Kuopiossa, Kymenlaaksossa, Oulussa, Rovaniemellä, Tampereella, Turussa sekä Vaasassa. Yhdistys on myös aktiivinen yhteiskunnallinen vaikuttaja. Sen tavoitteena on tehdä suomalaisesta yhteiskunnasta perheystävällisempi ja työelämästä tasa- arvoisempi. MiB on ottanut kantaa työelämän joustojen, laadukkaan varhaiskasvatuksen sekä myönteisemmän perheisiin liittyvän keskustelukulttuurin puolesta. Yhdistyksellä on oma 9+9 -perhevapaasuunnitelma, jossa tuetut perhevapaat jakaantuvat tasan vanhempien kesken. Yhdistys on kartoittanut jäsentensä kokemaa raskaussyrjintää: viidennes yhdistyksen jäsenkyselyyn vastanneista kertoi kokeneensa perhetilanteeseen liittyvää syrjintää. == Katso myös == * Naisjärjestöjen Keskusliitto == Lähteet == * Mothers in Business ry:n verkkosivut === Viitteet === == Aiheesta muualla == * Mothers in Business MiB ry:n verkkosivut * Mothers in Business MiB ry:n Facebook-sivu Luokka:Suomalaiset naisjärjestöt Luokka:Suomalaiset perhejärjestöt Luokka:Äitiys
Sixten Larsson

Sixten Larsson (31. heinäkuuta 1918 – 3. helmikuuta 1995) oli ruotsalainen aitajuoksija, jonka paras saavutus oli EM-hopea vuoden 1946 Oslon EM-kisojen 400 metrin aidoissa. Sixten Larssonin urheilu-ura ajoittui 1940-luvulle. Hän edusti uransa aluksi IFK Boråsia, sitten vuoden 1942 IK Vikingeniä ja sen jälkeen jälleen IFK Boråsia. Larsson aloitti Ruotsin mestaruuskautensa 400 metrin aidoissa vuonna 1940 ja voitti sen jälkeen vielä neljä mestaruutta vuoteen 1944 asti. Hän juoksi 23. elokuuta 1943 Tukholmassa Ruotsin ennätykseksi ajan 52,4. Vuodesta 1946 tuli Larssonille menestyksekäs, sillä hän otti EM-hopeaa Ruotsin ennätysaikaa sivuten 52,4 Suomen Bertel Storskrubbin voittaessa ajalla 52,2 ja pronssin mennessä maanmiehelle ja tulevalle olympiamitalisti Rune Larssonille. Larssonin ura päättyi 1946 eli hänen uralleen ei toisen maailmansodan vuoksi yhtään olympiakisoja - kisat 1940 ja 1944 oli jouduttu sodan vuoksi perumaan. Uransa jälkeen hänet nimettiin yleisurheilusaavutustensa johdosta yleisurheilun Stora grabbariksi numerolla 100. == Ennätykset == * 800 m: 1.53,1 (1942) * 400 m aidat: 52,4 (1943 ja 1946) ==Lähteet== * * Rune Larsson brinkster.net-tietokannassa Luokka:Ruotsalaiset 400 metrin aitajuoksijat Luokka:Vuonna 1918 syntyneet Luokka:Vuonna 1995 kuolleet
RecordTV

RecordTV on brasilialainen televisiokanava, joka perustettiin 27. syyskuuta 1953. RecordTV on Grupo Recordin omistuksessa. == Aiheesta muualla == * Virallinen sivusto Luokka:Brasilialaiset televisiokanavat Luokka:Vuonna 1953 perustetut televisiokanavat
Ludwig Kaindl

Ludwig Kaindl (13. joulukuuta 1914 Ergoldsbach, Ala-Baijeri – 5. heinäkuuta 1995) oli saksalainen kestävyysjuoksija päämatkanaan 3 000 metrin esteet, jossa hän saavutti parhaan menestyksensä voittamalla vuoden 1938 Pariisin EM- kisoissa hopeaa. Lisäksi hän oli 1940-luvulla viisinkertainen Saksan mestari 1 500 metrillä. Ludwig Kaindl nousi kansainväliselle huipulle 1930-luvun lopulla. Kaindl nousi olympiamitalisti Alfred Dompertin jälkeen Saksan estejuoksun kärkihahmoksi. Kaindl saavutti vuonna 1937 Saksan mestaruushopeaa Dompertin jälkeen. Seuraavana hän otti ensimmäisen Saksan mestaruutensa ja syksyllä 1938 Pariisin Euroopan mestaruuskisoissa hän oli toinen Ruotsin Larssonin voittaessa. Seuraavana kolmena vuotena 1940-42 peräkkäin Kaindl otti Saksan mestaruuden 1 500 metrillä ja edelleen sodan jälkeen Länsi-Saksan mestaruuden vuosina 1946-47. Vuonna 1949 Kaindl otti jälleen sitten vuoden 1939 mestaruuden 3 000 esteissä. Vuosina 1949 ja 1950 hän oli mukana seuransa TSV Munchenin maastojuoksumitaleita voittaneessa joukkueessa. Kaindlin ura päättyi 1950-luvun alussa eli hänen uralleen ei toisen maailmansodan ja Saksan osallistumiskiellon vuoksi vuoden 1948 kisoihin tullut yhtään osallistumismahdollisuutta olympiakisoihin. == Ennätykset == * 800 m: 1.52,6 (1940) * 1 500 m: 3.50,2 (1939) * 3 000 m esteet: 9.06,8 (1939) ==Aiheesta muualla== * * Ludwig Kaindlin parhaat kisat vuosittain Luokka:Saksalaiset estejuoksijat Luokka:Saksalaiset keskimatkojen juoksijat Luokka:Vuonna 1914 syntyneet Luokka:Vuonna 1995 kuolleet
Kristiina Danskanen

Kristiina Danskanen (o.s. Tainio, ent. Tainio-Pesonen) (11. kesäkuuta 1962 – 3. helmikuuta 2019) oli suomalainen sulkapalloilija. Danskanen toimi Suomen Valmentajien toiminnanjohtajana 1.3.2011 lähtien syksyyn 2018 saakka. Danskanen oli koulutukseltaan filosofian maisteri, minkä lisäksi hänellä oli valmennukseen liittyvä koulutus. Danskanen oli naimisissa, ja hänellä oli aviomiehensä kanssa kolme lasta.https://www.suomenvalmentajat.fi/uutiset/in- memoriam-kristiina-danskanen-11.6.1962-3.2.2019/ Danskanen kuoli 56-vuotiaana sairauteen.https://www.is.fi/muutlajit/art-2000005991510.html Danskanen voitti Suomen-mestaruuden kaksinpelissä vuosina 1980, 1989 ja 1990 sekä nelinpelissä vuosina 1979–1981, 1984 ja 1987–1990. Danskanen (tuolloin Tainio-Pesonen) joutui lopettamaan kilpauransa vuoden 1990 jälkeen oltuaan joulukuussa 1990 pahassa auto-onnettomuudessa. == Lähteet == Luokka:Suomalaiset sulkapalloilijat Luokka:Vuonna 1962 syntyneet Luokka:Vuonna 2019 kuolleet
Lintian-jinja

Lintian-jinja (, ) on Taiwanin Hualienin piirikunnassa eli entisessä Karenkōn prefektuurissa sijaitseva šintolainen pyhäkkö. Vuoden 1943 oppaan nimeltä ”Šintopyhäkkö ja Uskonto Taiwanissa” () mukaan Japanin keisarikunnan hallitus perusti vuonna 1913 Lintianin kylän, ja sen viereiselle alueelle rakennettiin kahden vuoden jälkeen Lintian-jinja. == Aiheesta muualla == Luokka:Šintolaiset pyhäköt Luokka:Taiwanin rakennukset ja rakennelmat
Mäntyharjun yhtenäiskoulu

Mäntyharjun yhtenäiskoulu on Mäntyharju kunnan kirkonkylässä toimiva yhtenäiskoulu (luokka-asteet 0-9). Sen naapurustossa sijaitsevat Mäntyharjun kirjasto ja lukio Mäntyharjuntien eteläpuolella ja Mäntyharjun terveyskeskus koulun länsipuolella. Koulurakennus on vuodelta 2011. Yhtenäiskoulua kävi vuonna 2016 yhteensä 439 peruskoululaista. Esikoululaiset mukaanluettuna hieman uudempi tieto totesi oppilaita olevan noin 475. Koulu osallistuu muun muassa Liikkuva koulu ja Kiva Koulu -hankkeisiin. ==Lähteet== Luokka:Mäntyharjun oppilaitokset Luokka:Suomen peruskoulut
Kristoff St. John

Kristoff St. John (15. heinäkuuta 1966 New York – 3. helmikuuta 2019 Los Angeles) oli yhdysvaltalainen näyttelijä. Hän tuli tunnetuksi Tunteita ja tuoksuja -draamasarjasta, jossa hän näytteli Neil Wintersiä vuodesta 1991 kuolemaansa saakka. == Yksityiselämä == St. John oli vuosina 1991–1995 naimisissa nyrkkeilijä Mia St. Johnin kanssa. Heillä on kaksi lasta, poika (s. 1989 k. 2014) ja tytär (s. 1992). Vuosina 2001–2007 St. John oli naimisissa Allana Nadalin kanssa, jonka kanssa hänellä on tytär (s. 2003). Skitsofreniaa sairastanut poika teki itsemurhan vuonna 2014 ja oli itsemurhan aikoihin sairaalahoidossa mielenterveysongelmien takia. Erityisesti St. John otti poikansa itsemurhan raskaasti. Kolme vuotta myöhemmin poikansa kuoleman vuosipäivän aikoihin St. John uhkasi satuttaa itseään, minkä takia hän joutui hakeutumaan itsekin psykiatriseen hoitoon. Syyskuussa 2018 St. John julkisti kihlauksensa venäläisen mallin Kseniya Mikhalevan kanssa.https://www.is.fi/viihde/art-2000005991325.html Heidän oli tarkoitus avioitua vuonna 2019. St. John löydettiin kuolleena kotoaan. Vierailulle mennyt ystävä soitti ensiapua, mutta mitään ei ollut tehtävissä St. Johnin pelastamiseksi. St. John kuoli sydänlihassairauteen. Kuolema on merkitty ruumiinavauspöytäkirjoihin tapaturmaiseksi, sillä St. John oli kuollessaan voimakkaasti alkoholin vaikutuksen alainen. Hän ei koskaan päässyt yli poikansa kuolemasta, vaan alkoi juoda ja masentui.https://www.iltalehti.fi/viihdeuutiset/a/02d5c95d-9611-4a6e-b32d-e80a98997eb8 == Lähteet == Luokka:Yhdysvaltalaiset näyttelijät Luokka:Afroamerikkalaiset Luokka:Vuonna 1966 syntyneet Luokka:Vuonna 2019 kuolleet
Carmen Polo

María del Carmen Polo y Martínez Valdés (myös Carmen Polo de Franco, lempinimi Doña Carmen; 9. heinäkuuta 1900 Oviedo – 6. helmikuuta 1988 Madrid)Carmen Polo de Franco Encyclopædia Britannica Online Academic Edition. Viitattu 1.7.2019.Kendall W. Brown: Franco, Carmen Polo de (1902–1988) Women in World History: A Biographical Encyclopedia (2002), Encyclopedia.com. Viitattu 1.7.2019. oli Espanjan diktaattorina toimineen Francisco Francon puoliso. Polo syntyi varakkaaseen asturialaiseen kauppiasperheeseen ja kävi salesiaaninunnien pitämää koulua.Carmen Polo de Franco, Widow Of Spanish Dictator, Dead at 87 The New York Times 7.2.1988. Viitattu 1.7.2019. Hän tutustui Francisco Francoon vuonna 1917 ja he menivät naimisiin lokakuussa 1923 Francon sotilasuran lähdettyä nousuun. Heille syntyi vuonna 1926 yksi tytär, Carmen. Polo oli harras katolilainen ja uskonnollinen konservatiivi, joka halveksui Espanjan toista tasavaltaa johtaneita liberaaleja. Hän kannatti ja ruokki aviomiehensä taantumuksellista aatemaailmaa. Toisaalta Espanjan sisällissodan aikana Polo pelasti kirjailija Miguel de Unamunon, joka arvosteli lokakuussa 1936 julkisesti Francon liittolaista kenraali José Millán Astrayta. Francon valtakautena Polo eli lähestulkoon kuin kuningatar ja odotti sen mukaista kohtelua. Hän kannatti tiukan vanhoillista uskonto- ja sosiaalipolitiikkaa, ja alkoi 1950-luvulla puuttua enemmän miehensä päätöksentekoon. Polo pyrki eristämään Francon ulkopuolisista vaikuttimista ja toisinaan painosti tätä tekemään tiettyjä päätöksiä. Polon on arveltu vaikuttaneen siihen, että Francon aikana seksin ja seksuaalisuuden käsittelyä espanjalaisessa kirjallisuudessa, elokuvassa ja teatterissa rajoitettiin tiukalla sensuurilla. Monien mielestä Polon tuhlaileva elämäntapa ja hienot vaatteet ja korut olivat ristiriidassa hänen vaalimiensa hurskauteen ja pidättyväisyyteen perustuvien arvojen kanssa. Polo halusi kytkeä perheensä aristokratiaan. Hän järjesti tyttärensä avioliiton aatelissukuisen Cristóbal Martínez-Bordiún kanssa ja ehti näkemään tyttärentyttärensä avioitumisen Espanjan syrjäytettyyn hallitsijasukuun kuuluneen herttua Alfonso de Borbónin kanssa. Polo vetäytyi julkisuudesta Francon kuoltua vuonna 1975, mutta pysyi uskollisten francolaisten keulakuvana kuolemaansa asti. Hän kuoli 87-vuotiaana keuhkokuumeeseen. Espanjan kuningasperhe esitti viralliset surunvalittelut hänen tyttärelleen. ==Lähteet== ==Aiheesta muualla== Luokka:Valtionpäämiesten puolisot Luokka:Espanjalaiset henkilöt Luokka:Vuonna 1900 syntyneet Luokka:Vuonna 1988 kuolleet
Mäntyharjun hyvinvointikeskus

Mäntyharjun hyvinvointikeskus on Mäntyharjun kirkonkylällä toimiva julkisen palvelun sosiaali- ja terveyskeskus. Vuoden 2017 alusta Mäntyharjun terveys- ja sosiaalipalveluiden toteuttamisesta on vastannut usean kunnan yhteisen Etelä-Savon sosiaali- ja terveyspalvelujen kuntayhtymä Essote ja vuoden 2023 alusta Etelä-Savon hyvinvointialue. Terveyskeskuksen laboratoriotoiminnoista vastaa Itä-Suomen laboratoriokeskuksen liikelaitoskuntayhtymä (ISLAB), jonka osaomistaja Essote on. Etelä-Savossa terveyskeskusten sijaan vuodesta 2017 käytetty hyvinvointikeskus-nimitys on herättänyt keskustelua. Esimerkiksi kielen ymmärrettävyysen kannalta ilmaisua on pidetty harhaanjohtavana ja jopa hallintolain vastaisena. Kielellisesti selkeämpää on kutsua toimipistettä edelleen Juvan sosiaali- ja terveyskeskukseksi. ==Lähteet== ==Aiheesta muualla== *Tanja Rihu (28.11.2016) Mäntyharjun terveyskeskuksen remonttihinta ylittyy - Lisämäärärahaa tarvitaan (lansi-savo.fi) *Essote - sairaaloiden ja hyvinvointikeskusten osoitteet ja kartat (essote.fi) *Essoten kesä 2019 (pdf) (essote.fi) Luokka:Mäntyharjun rakennukset ja rakennelmat Luokka:Suomen terveysasemat, terveyskeskukset ja terveyskeskuspäivystykset Luokka:Etelä- Savon sosiaali- ja terveyspalvelujen kuntayhtymä
Tiemestari

Tiemestari on kunnan liikenneväylien kunnossapitoyksikön esimiehenä toimiva viranhaltija. Aiemmin tiemestari oli valtionhallinnon virkamies, joka johti toimialueensa teiden kunnossapitotöitä. ==Tiemestari 1960-luvulla== Tiemestari oli 1960-luvulla tie- ja vesirakennushallituksen alainen virkamies, joka huolehti toimialueensa eli tiepiirin maanteiden ja paikallisteiden kunnossapidon johtamisesta. Suomessa oli 1965 yhteensä 175 tiepiiriä, jotka olivat vanhemman tai nuoremman tiemestari hoidossa. Lisäksi 16 tiepiirissä oli ylimääräinen tiemestari. Jokaisessa tie- ja vesirakennuspiirissä toimi ylitiemestari, joka työskenteli kunnossapitopäällikkönä toimivan insinöörin alaisuudessa. Suomessa oli 1965 kaikkiaan 13 tie- ja vesirakennuspiiriä, joiden päällikkönä oli piiri-insinööri. Tiemestarin tehtävät oli lueteltu tie- ja vesirakennushallituksen 1948 julkistamassa tiemestarin ohjesäännössä. Koulutukseltaan tiemestarit olivat tavallisesti teknillisen koulun tienrakennuksen opintosuunnan suorittaneita rakennusmestareita. ==Lähteet== Luokka:Virkanimikkeet
Vanhankirkonpuisto

Vanhankirkonpuisto voi tarkoittaa jotain seuraavista: * Vanhankirkonpuisto eli Vanha kirkkopuisto, puisto ja hautausmaa Helsingissä * Vanhankirkonpuisto, puistoalue Tampereella (osa Kirjastonpuistoa) ==Katso myös== * Vanhan kirkon puisto
Keith Barrow (albumi)

__NOTOC__ Keith Barrow on Keith Barrow'n studioalbumi, joka julkaistiin vuonna 1977 ja uusintapainokset 2002 ja 2011. Billboard valitsi kappaleet ”Mr. Magic Man”, ”I Put the Twinkle In Your Eye” ja ”Questions” albumin keskeisimmiksi. ”Mr. Magic Man” on cover-versio Wilson Pickettin (1974) ja ”You Don't Know How Hard It Is” The Devastating Affair'n (1974) alkuperäiskappaleista. Barrow kirjoitti kappaleen ”Teach Me (It's Something About Love)”. Musiikkitoimittaja Christian John Wikanen mukaan Barrow loi jokaista albumin kappaletta varten selvästi erotettavan ihmistyypin. == Kappaleet == == Kokoonpano == * Keith Barrow – laulu * Bobby Eli, T.J. Tindall, Dennis Harris – kitarat * Michael ”Sugar Bear” Forman – basso * Ron ”Have Mercy” Kersey, Carleton Kent, Shadid Ali – keyboardit * Jerry Jones, Charles ”Good Ol' 77” Collins – rummut * Larry Washington – congat & perkussiot * Vincent Montana Jr. – vibrafoni * Don Renaldo and His ”Heavenly” Strings & Horns == Lähteet == * Uusintapainoksen (2011) kansivihko *Discogs === Viitteet === Luokka:Yhdysvaltalaiset soulalbumit
Jeumont

Jeumont on kunta Pohjois-Ranskassa Nordin departementissa Hauts-de-Francen alueella. Se sijaitsee Sambrejoen varrella Ranskan ja Belgian rajalla. Jeumontissa on useita art deco –tyylisuunnan taloja, jotka paikallinen arkkitehti Adolphe Danis on suunnitellut.Tour de France 2019 ==Tunnettuja kuntalaisia== * Jean-Pierre Papin (s.1963), jalkapalloilija, pelasi Jeumontissa 1970–1978 * Benjamin Pavard (s.1996), jalkapalloilija, pelasi Jeumontissa 2002–2005 ==Lähteet== ==Aiheesta muualla== Luokka:Nordin kunnat
Trélon

Trélon on kunta Pohjois-Ranskassa Nordin departementissa Hauts-de-Francen alueella. Se sijaitsee lähellä Belgian rajaa. Trelon on entinen lasinvalmistuskaupunki, ja muistona tästä menneisyydestä siellä on lasimuseo ja -työpaja (Musée-atelier du verre de Trélon). Avesnes-sur-Helpen alueella on kolme muutakin lasimuseota. Tour de France 2019 Kunnan nähtävyyksiin kuuluu myös linna Château de Trélon. Se on todennäköisesti rakennettu samalla paikalla 1400-luvulla sijainneen linnoituksen paikalle. Linnaa uudistettiin vähitellen ajan myötä, ja siitä kehkeytyi lopulta Ludvig XIII -tyylinen linna, jonka sisustuksena on runsaasti arvokkaita huonekaluja, gobeliineja, Sèvresin posliinia sekä erilaisia taideteoksia. Château de Trélon on kuulunut 1500-luvulta lähtien de Meroden suvulle. Suvun jäsenissä oli kreivejä, paroneja ja prinssejä, jotka kuuluivat Italian, Espanjan ja Monacon kuninkaallisiin perheisiin. Kuuluisimpia perheenjäseniä oli Belgian vallankumoukseen ja sitä seuranneeseen itsenäistymiseen osallistunut Félix de Merode (1791-1857). Hänellä oli kaksi poikaa, Xavier de Merode, josta tuli upseeri ja paavi Pius IX:n läheinen arkkipiispa, sekä Werner de Merode, joka teki linnan tärkeimmät muutokset korottamalla kattoja ja rakentamalla kappelin. ==Lähteet== ==Aiheesta muualla== Luokka:Nordin kunnat
Ismaïla Sarr

Ismaïla Sarr (s. 25. helmikuuta 1998 Saint-Louis) on senegalilainen jalkapalloilija. Hän on pelipaikaltaan hyökkääjä. Hän edustaa Englannin Valioliigassa pelaavaa Crystal Palacea. Aiemmin hän on pelannut Englannissa Watfordissa kausina 2019–2023 sekä Ranskassa Metzissä kaudella 2016–2017, Rennesissä kausina 2017–2019 ja Marseillessa kauden 2023–2024. Sarr pelasi kolmen kauden aikana Ranskan Ligue 1:ssä 90 ottelua ja teki niissä 18 maalia. Toisella kaudellaan hän oli kolme kuukautta sivussa peleistä loukkaantumisen vuoksi. Kahdella ensimmäisellä liigakaudellaan hän teki viisi maalia kummallakin ja kolmannella kahdeksan. Elokuussa 2019 Sarr siirtyi englantilaisseura Watfordiin. Englannin Valioliigassa kaudella 2019–2020 hän teki 28 ottelussaan viisi maalia: marraskuussa Southamptonia, joulukuussa Manchester Unitedia ja Aston Villaa sekä helmikuun lopussa kaksi maalia Liverpoolia vastaan Liverpoolin kärsiessä Valioliigassa kauden ensimmäisen tappionsa. Kaudella 2020–2021 Sarr pelasi Englannin mestaruussarjassa 39 ottelua ja teki niissä 13 maalia, millä hän oli joukkueensa paras ja koko sarjan 11:nneksi paras maalintekijä. Kaudella 2021–2022 Watford pelasi jälleen Valioliigassa, jossa Sarr teki 22 ottelussa viisi maalia: elokuussa yhden Aston Villaa vastaan, syyskuussa kaksi Norwichia ja yhden Newcastlea vastaan sekä marraskuussa yhden Manchester Unitedia vastaan. Viimeksi mainitussa ottelussa hän loukkaantui ja oli toista kuukautta kokonaan poissa kentiltä. Kaudella 2022–2023 Sarr jatkoi mestaruussarjaan pudonneessa Watfordissa. Kaudella 2023–2024 hän pelasi ranskalaisessa Marseillessa 23 Ligue 1 -ottelua ja teki niissä kolme maalia. Eurooppa-liigassa Marseille ylsi välieriin ja Sarr pelasi kymmenen ottelua, joissa hän teki kaksi maalia. Elokuussa 2024 Sarr palasi Englantiin ja siirtyi viisivuotisella sopimuksella Crystal Palaceen https://www.cpfc.co.uk/news/announcement/crystal-palace-sign-ismaila- sarr/ Sarr pelasi Senegalin maajoukkueessa ensimmäisen maaottelunsa tammikuussa 2017 Afrikan-mestaruuskilpailuissa Tunisiaa vastaan. Ensimmäisen maaottelumaalinsa hän teki syyskuussa 2017 Burkina Fasoa vastaan. MM- kilpailuissa 2018 hän pelasi täydet minuutit joukkueensa kaikissa kolmessa ottelussa. Afrikan-mestaruuskilpailuissa 2019 Senegal saavutti hopeaa ja Sarr pelasi viisi ottelua sekä teki maalin alkulohko-ottelussa Keniaa vastaan. Seuraavissa Afrikan-mestaruuskilpailuissa tammi-helmikuussa 2022 Senegal voitti mestaruuden ja loukkaantumisista toipunut Sarr pelasi joukkueensa kolme viimeistä ottelua ja teki puolivälierässä Päiväntasaajan Guineaa vastaan maalin. MM-kilpailuissa 2022 hän pelasi avauskokoonpanossa joukkueensa kaikki neljä ottelua ja teki kolmannessa alkulohko-ottelussa Ecuadoria vastaan rangaistuspotkusta maalin. Alkuvuonna 2024 pelatuissa Afrikan- mestaruuskilpailuissa hän pelasi neljä ottelua ja teki alkulohkossa maalin Kamerunia vastaan. Sarr on pelannut kaikkiaan 63 maaottelua ja tehnyt niissä 13 maalia. == Lähteet == Luokka:Senegalilaiset jalkapalloilijat Luokka:Vuonna 1998 syntyneet Luokka:Elävät henkilöt
Toivalan koulu

Toivalan koulu on Siilinjärven eteläosassa Toivalan taajamassa toimiva alakoulu (luokka-asteet 1-6). Koulu sijaitsee runsas 10 kilometriä Siilinjärven keskustasta etelään. Alakoulua käy noin 300 oppilasta. Naapuritontilla sijaitsee Suininlahden koulu (yläkoulu). == Lähteet == Luokka:Siilinjärven oppilaitokset Luokka:Suomen peruskoulut
Dandanqanin taistelu

Dandanqanin taistelu oli Dandanqanissa nykyisessä Turkmenistanissa 23. toukokuuta 1040 käyty taistelu ghaznavidien ja seldžukkien välillä. Seldžukkien jousiratsumiesten onnistui voittaa ghaznavidien raskaammin aseisettu suuri armeija ja valloittaa ghaznavidien valtakunnan länsiosat. Aiemmin mahtavista ghaznavideista tuli myöhemmin käytännössä seldžukkien vasalleja. ==Tausta== Nykyisen Afganistanin Ghaznista käsin hallinnut ghaznavidihallitsija Mahmud Ghaznilainen oli luonut noustuaan valtaan vuonna 997 suuren valtakunnan valloitusretkillään Afganistanissa, Intian niemimaalla ja Persiassa. Mahmud kuoli vuonna 1030 ja samoihin aikoihin alueelle oli alkanut muodostua ghaznavidien tavoin toinen turkkilainen valtakunta. Seldžukit alkoivat työntyä Mahmudin seuraajan Masud I:n valtakaudella Amudarjan yli ghaznavidien hallitsemaan Khorasaniin. Ghaznavidit olivat tuolloin sidottuja sotiinsa Pandžabissa, mutta lopulta vastatakseen seldžukkien muodostamaan uhkaan Masud päätti tehdä suuren sotaretken Transoksaniaan. ==Taistelu== Dandanqanin taistelu käytiin 23. toukokuuta 1040 nykyisen Turkmenistanin Dandanqanissa. Dandanqan oli pieni kaupunki Karakumin aavikolla jonkin matkan päässä Mervin kaupungista. Mahmud oli johtanut paikalle suuren ghaznavidiarmeijan, johon kuului esimerkiksi raskasta ratsuväkeä ja sotanorsuja. Armeija oli kuitenkin heikentynyt alueella vallinneen kuivuuden ja nälänhädän takia. Seldžukkiarmeija käsitti noin 16 000 miestä ja heitä johtivat veljekset Toghril Beg ja Chaghri Beg. Raskaammin aseistettu ghaznavidiarmeija kärsi perusteellisen tappion nopeammin liikkuville seldžukkien ratsujousimiehille. Ghaznavideja johtanut Masud pääsi itse pakenemaan taistelukentältä. ==Seuraukset== Ghaznavidit menettivät taistelun jälkeen koko valtakuntansa länsipuoliskon seldžukeille. Heidän onnistui kuitenkin pitää hallussaan Kabulin laakso ja Pohjois-Intia. Seldžukit olivat joka tapauksessa nousseet heidän tilalleen alueen voimakkaimmaksi turkkilaiseksi valtakunnaksi. Ghaznavidit tekivät myöhempien hallitsijoidensa kausilla rauhan seldžukkien kanssa, mutta samalla heistä tuli käytännössä heidän vasallejaan. ==Lähteet== Luokka:1040 Luokka:Turkmenistanin historia Luokka:Taistelut Luokka:Ghaznavidit